Работнікамі Ганцавіцкага раённага цэнтра гігіены і эпідэміялогіі з пачатку года былі праведзены праверкі ў 126 гандлёвых аб’ектах горада і раёна. З іх у 108 магазінах і павільёнах выяўлены розныя парушэнні санітарных правілаў. Гэта і дрэнная ўборка гандлёвай залы, прылягаючай тэрыторыі, і грэбаванне нормамі пры захоўванні харчовых тавараў, і — што самае абуральнае — рэалізацыя прадуктаў са скончаным тэрмінам прыгоднасці. Такія парушэнні выяўлены ў 43 гандлёвых кропках.